<classify> Yanga inatarajiwa kucheza na Azam FC katika mchezo wa Ligi Kuu Tanzania bara kesho kwenye uwanja wa Taifa Dar es Salaam.Akizungumza na gazeti hili Mwambusi alisema kila mchezo uliobaki mbele ni mgumu hasa ikizingatiwa kuwa kuna ushindani mkubwa wa namba dhidi ya wapinzani wao Simba wanaotaka ubingwa msimu huu na wao wakitaka kutetea taji lao.Kuna vita ya ubingwa mbele na ili tuivuke ni muhimu kwetu kushinda katika michezo yetu yote, sio kwa Azam pekee, tunahitaji kutetea taji letu, alisema Mwambusi.Mabingwa hao watetezi wanaendelea na mazoezi ya kujifua katika viwanja tofauti ikiwa ni sehemu ya maandalizi yao kuelekea mchezo huo.Kumekuwa na matumaini kuwa huenda washambuliaji wao Amis Tambwe na Donald Ngoma wakarudi baada ya kuanza mazoezi na wenzao.Kukosekana kwa wachezaji hao katika mechi kadhaa zilizopita kumekuwa pengo kubwa kwenye kikosi hicho lakini kucheza kwao kutategemea na ripoti ya daktari wao Edward Bavu.Mbali na Azam FC itakayocheza nayo kesho, Yanga watakuwa na mechezo dhidi ya Toto Africans, Kagera Sugar, Tanzania Prisons, Mbeya City zote zikichezwa nyumbani na mmoja dhidi ya Mbao ukitachezwa CCM Kirumba Mwanza.Mchezo wa Yanga na Azam utatazamwa kwa karibu na mahasimu wao, Simba ambao wanawaombea mabaya ili waendelee kutawala kileleni.Yanga inayoshika nafasi ya pili kwa pointi 53 ikipoteza mchezo huo na Simba yenye pointi 55 ikashinda mchezo wa keshokutwa dhidi ya Kagera itaendelea kujihakikishia nafasi yake ya ubingwa kama tu itaendelea kufanya vizuri katika michezo mingine mitano iliyobaki.Yanga na Azam mara ya mwisho zilikutana kwenye michuano ya kombe la mapinduzi ambapo Yanga ililala kwa mabao 4-0. Lakini karika mechi ya raundi ya kwanza ya ligi timu hizo zilitoka suluhu.  <topic>: MICHEZO 